Document ID: 32000R1187

Uredba Komisije (ES) št. 1187/2000
z dne 5. junija 2000
o dopolnitvah Priloge k Uredbi (ES) št. 2400/96 o vnosu nekaterih imen v "Register zaščitenih označb porekla in zaščitenih geografskih oznak", določen v Uredbi Sveta (EGS) št. 2081/92 o zaščiti geografskih oznak in označb porekla za kmetijske pridelke in živila
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih oznak in označb porekla za kmetijske pridelke in živila [1], kakor je bila nazadnje spremenjena z Uredbo Komisije (ES) št. 1068/97 [2], in zlasti člena 6(3) in (4) Uredbe,
ob upoštevanju naslednjega:
(1) V skladu s členom 5 Uredbe (EGS) št. 2081/92 so Španija, Francija in Portugalska poslale Komisiji vloge za registracijo nekaterih imen kot označb porekla ali geografskih oznak.
(2) V skladu s členom 6(1) navedene uredbe je ugotovljeno, da vloge izpolnjujejo vse zahteve iz tega člena in zlasti vsebujejo vse zahtevane informacije v skladu s členom 4 Uredbe.
(3) Po objavi v Uradnem listu Evropskih skupnosti [3] imen iz Priloge k tej uredbi so bili ugovori po členu 7 Uredbe (EGS) št. 2081/92 poslani Komisiji, vendar jih je ocenila kot neutemeljene in zato nesprejemljive. Zadevni ugovori niso ustrezali izčrpno naštetim merilom iz člena 7(4) navedene uredbe.
(4) Imena je zato treba vnesti v "Register zaščitenih označb porekla in zaščitenih geografskih oznak" in jih zaščititi v vsej Skupnosti kot zaščitene označbe porekla in zaščitene geografske oznake.
(5) Priloga k tej uredbi dopolnjuje Prilogo k Uredbi Komisije (ES) št. 2400/96 [4], kakor je bila nazadnje spremenjena z Uredbo (ES) št. 547/2000 [5] -
SPREJELA NASLEDNJO UREDBO:
Člen 1
Imena v Prilogi k tej uredbi se dodajo Prilogi k Uredbi (ES) št. 2400/96 in vnesejo kot zaščitene označbe porekla (ZOP) in zaščitene geografske oznake (ZGO) v "Register zaščitenih označb porekla in zaščitenih geografskih oznak" iz člena 6(3) Uredbe (EGS) št. 2081/92.
Člen 2
Ta uredba začne veljati z dnem objave v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 5. junija 2000

Labels: 3
17
6